# SREDNJA ŠKOLA ZABOK

Ivana i Cvijete Huis 2, 49210 Zabok objavljuje JAVNI POZIV

za prijavu gospodarskih subjekata iz sektora turizma i ugostiteljstva u svrhu pohađanja djelatnika

programa pedagoško-psihološko-didaktičko-metodičke izobrazbe

1. **Predmet** javnog poziva je podnošenje prijava za pohađanje programa pedagoško-psihološko-didaktičko- metodičke izobrazbe. Pohađanje navedenog programa osigurava se sredstvima EU projekta ReCeZa – Regionalni Centar Zabok.
2. **Cilj** javnog poziva je osigurati pohađanje Programa pedagoško-psihološko-didaktičko-metodičke izobrazbe djelatnicima gospodarskih subjekata iz sektora turizma i ugostiteljstva, koji mentori učenicima na praktičnoj nastavi, a u svrhu poboljšanja praktične nastave. Program pedagoško-psihološko-didaktičko-metodičku izobrazbu priprema buduće nastavnike struke, koji će u radu primjenjivati i unaprjeđivati nastavničke kompetencije.
3. Za **prijavu** na Program pedagoško-psihološko-didaktičko-metodičke izobrazbe mogu se javiti gospodarski subjekti iz sektora turizma i ugostiteljstva, koji imaju ili će imati potpisan ugovor o suradnji odnosno o primanju učenika na praktičnu nastavu. Ugovor može biti potpisan sa Srednjom školom Zabok.
4. Zaposlenik gospodarskog subjekta, koji će pohađati pedagoško-psihološko-didaktičko-metodičku izobrazbu mora imati završenu strukovnu školu turističkog ili ugostiteljskog usmjerenja te mora imati radnog iskustva kao mentor učenicima na praktičnoj nastavi.
5. Način i uvjeti podnošenja prijave:

Prijava se podnosi na popunjenom službenom obrascu koji se može preuzeti na web stranici: [www.ss-](http://www.ss-zabok.skole.hr/) [zabok.skole.hr.](http://www.ss-zabok.skole.hr/) Obrazac za prijavu se ne smije ni na koji način mijenjati.

Potpisani i ovjereni obrazac dostavlja se isključivo putem maila na adresu: regionalnicentarzabok@gmail.com s naznakom za Javni poziv za prijavu na PPDMI.

1. Javni poziv otvoren je danom objave na web stranici škole, a traje zaključno do 4. listopada 2023. godine.
2. Prijave se obrađuju prema redoslijedu zaprimanja. Gospodarski subjekti koji nemaju potpisan ugovor o suradnji, isti će potpisati nakon obrade prijava. Broj osoba koje mogu pohađati program pedagoško-psihološko-didaktičko- metodičke izobrazbe po ovom javnom pozivu je 13. Isti gospodarski subjekt može prijaviti više osoba za pohađanje navedenog programa. Za svaku osobu potrebno je poslati poseban prijavni obrazac. U slučaju odustanka nekog od prijavitelja, u obzir će se uzeti druga prijava pristigla u roku prema redoslijedu zaprimanja.
3. O rezultatima javnog poziva prijavitelji će biti obavješteni pisanim putem
4. Zaštita osobnih podataka:

Svi kandidati podnošenjem prijave daju svoju suglasnost Srednjoj školi Zabok da u njoj navedene osobne podatke prikuplja, obrađuje i pohranjuje u svrhu provedbe Javnog poziva za prijavu gospodarskih subjekata iz sektora turizma i ugostiteljstva u svrhu pohađanja djelatnika programa pedagoško-psihološko-didaktičko-metodičke izobrazbe te da može izvršiti slobodan prijenos osobnih podataka od kandidata nadležnim tijelima nužnih za izvršenje i provedbu predmetnog poziva.I